**Pyhä Ristin Johannes O.C.D.** (esp. *Juan de la Cruz*; oikea nimi **Juan de Yepes y Alvarez;** 24. kesäkuuta 1542 Hontoveros – 14. joulukuuta 1591 Ubeda) oli espanjalainen roomalaiskatolinen sääntökuntalainen, pappi, kirkonopettaja, teologi, kirjailija ja pyhimys. Hän myös perusti sääntökunnan. Hän on kontemplatiivisen elämän, kontemplatiivisten ihmisten, mystisen teologian, mystikkojen ja espanjalaisten runoilijoiden suojeluspyhimys.

Paavi Klemens X julisti Ristin Johanneksen autuaaksi 25. tammikuuta 1675, paavi Benedictus XIII julisti hänet pyhimykseksi 27. joulukuuta 1726 ja paavi Pius XI julisti hänet 26:nneksi nykyään 37:sta kirkonopettajasta 24. elokuuta 1926, jona hänet tunnetaan erityisnimellä *Doctor mysticus* eli mystinen tohtori.

Pyhän Avilan Teresan kanssa he perustivat paljasjalkaisten karmeliittojen sääntökunnan. Perustamispäivänä pidetään 28. marraskuuta 1568 ja sääntökuntaan kuului 2937 pappia, 4071 miessääntökuntalaista ja 639 seurakuntaa vuonna 2016. Ristin Johanneksen juhlapäivää vietetään katolisessa kirkossa hänen kuolinpäivänään 14. joulukuuta.

Roomalaiskatolisessa messussa pyhää Ristin Johannesta on muistettu hänen juhlapäivänään seuraavanlaisella latinankielisellä kollehtarukouksella:

> »Orémus. Deus, qui sanctum Ioánnem Confessórem tuum atque Doctorem perféctæ sui abnegatiónis et Crucis amatórem exímium effecísti: concéde; ut, eius imitatióni iúgiter inhæréntes, glóriam assequámur ætérnam.» 
> 
> 

Ristin Johanneksen elinaikana hallitsivat seuraavat 11 paavia: Paavali III, (1534-49) Julius III, (1550-55) Marcellus II, (1555) Paavali IV, (1555-59) Pius IV, (1559-65) pyhä Pius V, (1566-72) Gregorius XIII, (1572-85) Sixtus V, (1585-90) Urbanus VII, (1590) Gregorius XIV (1590-91) ja Innocentius IX. (1591)

Elämä
-----

Ristin Johanneksen alkuperäinen nimi oli Juan de Yepes y Álvarez ja hän syntyi Hontoverossa Ávilassa Espanjassa Juán de Yepesin ja Catalina Álvarezin perheen nuorimmaksi lapseksi 24. kesäkuuta 1542. Isä kuoli Johanneksen ollessa vasta kolmivuotias, ja myös hänen isoveljensä Luis kuoli kaksi vuotta myöhemmin. Kuolemat saattoivat johtua aliravitsemuksesta. Äiti ja vanhin pojista pystyivät vaivoin huolehtimaan välttämättömästä toimeentulosta.

Johannes kävi lapsena koulua köyhille ja orvoille lapsille tarkoitetussa sisäoppilaitoksessa. 18-vuotiaana hän opiskeli jesuiittojen oppilaitoksessa Medina del Campossa humanistisia tieteitä, retoriikkaa ja klassisia kieliä kolmen vuoden ajan. Vuonna 1563 hän liittyi maallikkoveljenä karmeliittoihin. Huomattuaan hänen poikkeukselliset kykynsä sääntökunta vihki hänet papiksi vuonna 1567. Hän harkitsi myös liittymistä kartusiaaneihin. Mies tapasi kuitenkin Ávilan Teresan, joka suostutteli hänet pysymään karmeliittasääntökunnassa ja auttamaan häntä munkkiluostarin perustamisessa. Sittemmin myös pyhimykseksi julistettu Teresa halusi kehittää karmeliittasääntökuntaa, ja pyhä Johannes perustikin vuonna 1569 ensimmäisen paljasjalkakarmeliittaluostarin Durueloon. Vuonna 1572 hän siirtyi pyhän Teresan rippi-isäksi ja hengelliseksi opastajaksi Ávilaan, missä hän viipyi vuoteen 1577 saakka.

Loppuvuodesta 1577 Johanneksen käskettiin jättää luostarinsa Ávilassa, mutta koska hänen uudistustyönsä oli paavin nuntiuksen hyväksymä, Johannes ei totellut käskyä, vaan päätti jäädä. Yöllä 3. joulukuuta 1577 hänet vangittiin ja vietiin Toledoon, jossa hän oli yli yhdeksän kuukautta ahtaassa sellissä. Hän pääsi lopulta pakenemaan elokuussa 1578 pyhän Teresan nunnien luo ja toipui kuusi viikkoa sairaalassa. Vuonna 1580 paavi Gregorius XIII tunnusti paljasjalkakarmeliitat paavi Pius V:n aiemman hyväksynnän lisäksi. Myös ero alkuperäisten ja paljasjalkakarmeliittojen välillä tunnustettiin.

Ristin Johannes sairastui 1591 ihottumaan, joka kehittyi infektioksi, ja hän kuoli 14. joulukuuta 1591.

Elämänvaiheita
--------------

Pyhän Ristin Johanneksen elämä voidaan jakaa seuraaviin vaiheisiin:

* Syntymä 24. kesäkuuta 1542
* Liittyminen karmeliittasääntökuntaan 1563
* Vihkiminen papiksi 1567
* Sieppaus 2. joulukuuta 1577
* Kuolema 14. joulukuuta 1591

Teokset
-------

Pyhä Ristin Johannes laati ainakin seuraavat teokset:

* *The Ascent of Mount Carmel*
* *The Dark Night of the Soul*
* *Spiritual Canticle*
* *O Living Flame of Love*
* *Poems*

Galleria
--------

* 
* 
*

Kirjallisuutta
--------------

* Ristin Johannes: *Elävä rakkauden liekki*. (Llama de amor viva, kirjoitettu 1584–85.) Johdanto, suomennos, selitykset: Seppo A. Teinonen. 2. painos (1. painos 1983). Helsinki: Kirjapaja, 1984. ISBN 951-621-502-5.
* Ristin Johannes: *Pimeä yö*. (La noche oscura del alma, julkaistu 1618.) Johdanto, suomennos ja selitykset: Seppo A. Teinonen. 2. painos (1. painos 1983). Helsinki: Kirjapaja, 2004. ISBN 951-607-130-9.
* Kivinen de Fau, Hannele: *Ristin Johanneksen Laulujen laulu. Segovian luostarin ikoni kertoo*. (runo teoksesta Cántico espiritual, 1578.) Suomennos ja selitykset: Hannele Kivinen de Fau. Julkaisija: Ekumeeninen karmeliittayhteisö. Helsinki: Kirjapaja, 2005. ISBN 951-607-189-9.

Lähteet
-------

1. 1 2  St. John of the Cross, Spanish mystic *Encyclopedia Britannica*. Viitattu 6.11.2017. (englanniksi)
2. 1 2 3 4 5 6 7 8 9 10 11 12 13 14  Catholic Online: St. John of the Cross - Saints & Angels *Catholic Online*. Viitattu 6.11.2017. (englanniksi)
3. 1 2 3 4  Memorial of St. John of the Cross, priest and doctor, December 14, 2012 - *Liturgical Calendar*. catholicculture.org. Viitattu 6.11.2017. (englanniksi)
4. 1 2 3  EWTN's Saints and other Holy People Home *ewtn.com*. Viitattu 6.11.2017. (englanniksi)
5. 1 2 3 4 5 6 7 8 9  Catholic Encyclopedia: St. John of the Cross *newadvent.org*. Viitattu 6.11.2017. (englanniksi)
6. ↑  Catholic Online: Doctors of the Church - Saints & Angels *Catholic Online*. Viitattu 6.11.2017. (englanniksi)
7. ↑  David M. Cheney: Order of Discalced Carmelite *catholic-hierarchy.org*. Institute of Consecrated Life. Viitattu 2017-11-06}. (englanniksi)
8. ↑  Liturginen kalenteri *katolinen.fi*. Katolinen kirkko Suomessa. Viitattu 6.11.2017.
9. ↑  Sancta Missa *divinumofficium.com*. Viitattu 6.11.2017. (englanniksi)
10. ↑  List of Popes *newadvent.org*. Viitattu 6.11.2017. (englanniksi)
11. ↑  Pope Benedict XVI: St John of the Cross ewtn.com. Viitattu 6.11.2017. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Ristin Johannes**.
* Ascent of Mount Carmel by St. John of the Cross (englanniksi)
* Dark Night of the Soul by St. John of the Cross (englanniksi)
* Spiritual Canticle of the Soul and the Bridegroom Christ by St. John of the Cross (englanniksi)
* St John of the Cross (englanniksi)
* The Self-Portrait of St. John of the Cross—1542-1591 (englanniksi)
* Ristin Pyhä Johannes (Arkistoitu – Internet Archive). Jyväskylän yliopisto, taiteiden ja kulttuurin tutkimuksen laitos.
* Kalervo Mielty: "Uskon, toivon ja rakkauden kaapu" (video aiheesta "hengen yö")

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Chile
* Espanja
* Ranska
* BnF data
* Katalonia
* Saksa
* Italia
* Israel
* Yhdysvallat
* Ruotsi
* Latvia
* Japani
* Tšekki
* Australia
* Kreikka
	+ 2
* Korea
	+ 2
	+ 3
* Kroatia
* Alankomaat
* Puola
* Portugali
* Vatikaani

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz
* ULAN

 |
|  |
| Henkilöt | 
* Deutsche Biographie
* Trove

 |
|  |
| Muut | 
* RISM
* SNAC
* IdRef

 |

 |